CELEX: 31970R1727
Language: el
Date: 1970-08-25 00:00:00
Title: Κανονισμός (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα του ακατέργαστου καπνού

Avis juridique important

|

31970R1727

Κανονισμός (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα του ακατέργαστου καπνού  

Επίσημη Εφημερίδα αριθ. L 191 της 27/08/1970 σ. 0005 - 0017 Φινλανδική ειδική έκδοση: Κεφάλαιο 3 τόμος 3 σ. 0071  Δανική ειδική έκδοση: Σειρά I Κεφάλαιο 1970(II) σ. 0521  Σουηδική ειδική έκδοση: Κεφάλαιο 3 τόμος 3 σ. 0071  Αγγλική ειδική έκδοση: Σειρά I Κεφάλαιο 1970(II) σ. 0592  Ελληνική ειδική έκδοση: Κεφάλαιο 03 τόμος 5 σ. 0183  Ισπανική ειδική έκδοση: Κεφάλαιο 03 τόμος 4 σ. 0030  Πορτογαλική ειδική έκδοση : Κεφάλαιο 03 τόμος 4 σ. 0030 

++++ΚΑΝΟΝΙΣΜΟΣ ( ΕΟΚ ) αριθ . 1727/70 ΤΗΣ ΕΠΙΤΡΟΠΗΣ  της 25ης Αυγούστου 1970  περί των λεπτομερειών της παρεμβάσεως στον τομέα του ακατέργαστου καπνού  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 727/70 του Συμβουλίου της 21ης Απριλίου 1970 " περί δημιουργίας κοινής οργανώσεως αγοράς στον τομέα του ακατέργαστου καπνού " ( 1 ) και ιδίως το άρθρο 5 παράγραφος 6 , το άρθρο 6 παράγραφος 10 , και το άρθρο 15 ,  Εκτιμώντας :  ότι ο κανονισμός ( ΕΟΚ ) αριθ . 1467/70 του Συμβουλίου της 21ης Απριλίου 1970 περί καθορισμού ορισμένων γενικών κανόνων που διέπουν την παρέμβαση στον τομέα του ακατέργαστου καπνού ( 2 ) , καθορίζει ιδίως τη διαδικασία εκλογής των κέντρων παρεμβάσεως , που διακρίνονται σε κέντρα συλλογής και σε κέντρα μεταποιήσεως και αποθηκεύσεως   ότι πρέπει να καθορισθούν οι όροι αναλήψεως του ακατέργαστου καπνού από τους οργανισμούς παρεμβάσεως καθώς και οι αλλες λεπτομέρειες εφαρμογής , ώστε να καταστεί δυνατή η ομοιόμορφη λειτουργία των μέτρων παρεμβάσεως   ότι η προσφορά του καπνού στην παρέμβαση πρέπει να γίνεται υπό όρους που διευκολύνουν όσο το δυνατόν περισσότερο το έργο των οργανισμών παρεμβάσεως  ότι είναι σκόπιμο , συνεπώς , να προβλεφθούν ενδείξεις που αφορούν τον προσφερόμενο καπνό οι οποίες πρέπει να ανακοινώνονται καθώς και ελάχιστες ποσότητες κάτω από τις οποίες ο οργανισμός παρεμβάσεως δεν αποδέχεται την προσφορά  ότι , εξ άλλου , είναι δυνατό να καταστεί αναγκαία η πρόβλεψη μιας ελαχίστης ποσότητας ανώτερης σε ορισμένα Κράτη μέλη που να επιτρέπει στους οργανισμούς παρεμβάσεως να λαμβάνουν υπόψη τους τις ειδικές συνθήκες που υφίστανται στα εν λόγω Κράτη μέλη   ότι ενδείκνυται να πραγματοποιείται η αποδοχή της προσφοράς και η πληρωμή εντός των καλύτερων δυνατών προθεσμιών , προς το συμφέρον των κατόχων του προσφερομένου καπνού   ότι οι οργανισμοί παρεμβάσεως πρέπει να βεβαιώνονται ότι στον προσφερόμενο σε αυτούς δεματοποιημένο καπνό δεν κατεβλήθη η πριμοδότηση η οποία χορηγείται στους αγοραστές καπνού σε φύλλα  ότι είναι δυνατό , προς τούτο , να βασισθούν στο πιστοποιητικό που προβλέπεται από τον κανονισμό ( ΕΟΚ ) αριθ . 1726/70 περί των λεπτομερειών χορηγήσεως πριμοδοτήσεως του καπνού σε φύλλα ( 3 )  ότι είναι σκόπιμο να προβλεφθεί η μεταφορά του καπνού αυτού απ ' ευθείας από τις επιχειρήσεις εμπορικής επεξεργασίας και συσκευασίας στα κέντρα παρεμβάσεως   ότι η τιμή παρεμβάσεως , προσαρμοσμένη ενδεχομένως κατά την κλίμακα προσαυξήσεων και μειώσεων που προβλέπεται στο άρθρο 5 παράγραφος 3 και στο άρθρο 6 παράγραφος 7 του κανονισμού ( ΕΟΚ ) αριθ . 727/70 , δεν πρέπει να καταβάλλεται παρά μόνο για το πραγματικό βάρος του δυναμένου να χρησιμοποιηθεί καπνού  ότι αυτό το πραγματικό βάρος πρέπει να υπολογίζεται για τον καπνό που έχει υγρασία ίση προς εκείνη η οποία ελήφθη υπόψη για τον καθορισμό των ποιοτήτων αναφοράς κάθε ποικιλίας και που δεν περιέχει ξένες ύλες ούτε καπνό που δεν ανταποκρίνεται προς τα ελάχιστα ποιοτικά χαρακτηριστικά , δεδομένου ότι ο τελευταίος αυτός καπνός δεν δύναται να αναληφθεί από τους οργανισμούς παρεμβάσεως , σύμφωνα με το άρθρο 5 του κανονισμού ( ΕΟΚ ) αριθ . 1467/70   ότι τα ελάχιστα αυτά ποιοτικά χαρακτηριστικά δεν δύνανται να προσδιορισθούν παρά μόνο δι ' αποκλεισμού του καπνού ο οποίος δεν είναι δυνατόν να χρησιμοποιηθεί για διάφορες αιτίες , όπως όταν έχει φύλλα κατεστραμμένα κακώς συντηρημένα , που παρουσιάζουν ελαττώματα αποξηράνσεως ή υπερβολική υγρασία   ότι για να καταστεί δυνατός ο καθορισμός των πινάκων προσαυξήσεων και μειώσεων , ενδείκνυται να γίνει κατάταξη κατά ποιότητες κάθε ποικιλίας του καπνού σε φύλλα ή δεματοποιημένου καπνού για τον οποίο καθορίζεται τιμή παρεμβάσεως , προσδιορίζοντας κάθε ποιότητα με βάση την εμπορική πρακτική και αντικειμενικά κριτήρια  ότι ενδείκνυται , προς το σκοπό αυτό , να ληφθούν υπόψη οι νομοθετικοί ορισμοί , ή οι ορισμοί που χρησιμοποιούνται στις εμπορικές συναλλαγές αυτού του τομέα πριν από την εφαρμογή της κοινής οργανώσεως αγορών  ότι είναι αναγκαίο , για την καλή λειτουργία της κοινής οργανώσεως , να γίνουν ορισμένες τροποποιήσεις στους ορισμούς αυτούς με σκοπό την προοδευτική εναρμόνισή τους   ότι για να διευκολυνθεί το έργο των κέντρων παρεμβάσεως , ενδείκνυται να προβλεφθεί ότι η παρουσίαση του καπνού που προσφέρεται στην παρέμβαση θα πρέπει να είναι εκείνη η οποία ελήφθη υπόψη για τον προσδιορισμό της ποιότητος αναφοράς της προβλεπομένης στο παράρτημα Ι του κανονισμού ( ΕΟΚ ) αριθ . 1464/70 του Συμβουλίου της 20ης Ιουλίου 1970 " περί καθορισμού για τον καπνό σε φύλλα των τιμών στόχου και των τιμών παρεμβάσεως καθώς και των ποιοτήτων αναφοράς που εφαρμόζονται στη συγκομιδή 1970 " ( 4 ) και στο παράρτημα Ι του κανονισμού ( ΕΟΚ ) αριθ . 1465/70 του Συμβουλίου της 20ης Ιουλίου 1970 " περί καθορισμού για το δεματοποιημένο καπνό , των παραγώγων τιμών παρεμβάσεως και των ποιοτήτων αναφοράς που εφαρμόζονται στη συγκομιδή 1970 "   ότι , επειδή ο καπνός είναι φυσικό προϊόν που υπόκειται αναλόγως της ποικιλίας του και των κατά τόπους κλιματολογικών συνθηκών , σε διαφορετικές διαδικασίες αποξηράνσεως , μεταποιήσεως καί αποδεματοποιήσεως , θεωρείται αναγκαία η έκδοση συμπληρωματικών όρων αναλήψεως   ότι η Επιτροπή πρέπει να πληροφορείται κανονικά για τις αναλαμβανόμενες από τους οργανισμούς παρεμβάσεως ποσότητες καπνού , ώστε να δύναται να εκτιμά την εξέλιξη της αγοράς του κοινοτικού καπνού , και ιδίως την τάξη αυξήσεως ή μειώσεως των αναλαμβανομένων ποσοτήτων   ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Καπνού ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  1 . Κάθε προσφορά στην παρέμβαση γίνεται εγγράφως προς τον οργανισμό παρεμβάσεως . Η προσφορά περιλαμβάνει τουλάχιστον τις ακόλουθες ενδείξεις :  α ) ποικιλία και ποιότητα του καπνού   β ) καθαρό βάρος   γ ) κέντρο παρεμβάσεως για το οποίο προσφέρεται ο καπνός   δ ) θέση στην οποία ευρίσκεται ο καπνός κατά το χρόνο της προσφοράς   ε ) - τόπος συγκομιδής του καπνού σε φύλλα   - τόπoς εμπορικής επεξεργασίας και συσκευασίας για τον δεματοποιημένο καπνό   στ ) έτος συγκομιδής .  2 . Η προσφορά στην παρέμβαση δεν δύναται να γίνει παρά μόνον για μία ελάχιστη ποσότητα , ανά ποικιλία εκ :  α ) 100 χιλιογράμμων για τον καπνό σε φύλλα   β ) 2000 χιλιογράμμων για δεματοποιημένο καπνό   Εν τούτοις , οι οργανισμοί παρεμβάσεως δύνανται να καθορίσουν ελάχιστες ποσότητες σε ανώτερο επίπεδο .  3 . Η αποδοχή της προσφοράς από τους οργανισμούς παρεμβάσεως γίνεται εντός των καλυτέρων δυνατών προθεσμιών , με την αναγκαία ακρίβεια όσον αφορά τον τόπο και τους όρους σύμφωνα με τους οποίους πραγματοποιείται η ανάληψη .  Οι όροι αυτοί δεν δύνανται να αμφισβητηθούν παρά μόνον εντός 48 ωρών από της λήψεως της αποδοχής .  4 . Η πληρωμή πραγματοποιείται εντός των ταχυτέρων προθεσμιών μετά την ανάληψη .  Αρθρο 2  Η προσφορά στην παρέμβαση δεματοποιημένου καπνού γίνεται αποδεκτή μόνο :  α ) εάν συνοδεύεται από πιστοποιητικό πριμοδοτήσεως το οποίο προβλέπεται στο άρθρο 2 του κανονισμού ( ΕΟΚ ) αριθ . 1726/70 για την προσφερομένη ποιότητα και ποικιλία , συμπληρωμένου σύμφωνα με το άρθρο 8 του εν λόγω κανονισμού   β ) εάν , στην περίπτωση που προβλέπεται από το άρθρο 6 παράγραφος 4 δεύτερο εδάφιο του κανονισμού ( ΕΟΚ ) αριθ . 727/70 η τιμή η οποία ορίζεται υπό 1 του πιστοποιητικού πριμοδοτήσεως για τα αντίστοιχα καπνά σε φύλλα είναι τουλάχιστο ίση με την τιμή παρεμβάσεως για τον καπνό σε φύλλα της αντίστοιχης ποικιλίας και ποιότητος .  Αρθρο 3  Ο δεματοποιημένος καπνός δεν αναλαμβάνεται από την παρέμβαση παρά μόνο εάν μεταφερθεί υπό διοικητικό έλεγχο στον τόπο παραλαβής αμέσως μετά την έξοδο από τον τόπο του ελέγχου του αναφερομένου στο άρθρο 1 του κανονισμού ( ΕΟΚ ) αριθ . 1726/70 .  Αρθρο 4  1 . Η παραλαβή από τον οργανισμό παρεμβάσεως πραγματοποιείται παρουσία του πωλητού ή του αντιπροσώπου του δεόντως εξουσιοδοτημένου και του αντιπροσώπου του οργανισμού παρεμβάσεως .  2 . Σε περίπτωση κατά την οποία δεν επιτευχθεί συμφωνία επί της ποιότητος του καθαρού βάρους ή των χαρακτηριστικών του προσφερομένου καπνού , τα δύο μέρη προβαίνουν , σύμφωνα με τις νομοθετικές ή εθιμικές διατάξεις των Κρατών μελών σε πραγματογνωμοσύνη της οποίας το αποτέλεσμα είναι οριστικό .  Αρθρο 5  Η καταβαλλόμενη από τον οργανισμό παρεμβάσεως τιμή είναι η ισχύουσα για την ποικιλία , την ποιότητα και το έτος συγκομιδής του αναληφθέντος καπνού . Υπολογίζεται επί του καθαρού βάρους του καπνού , παραδιδομένου στην αποθήκη μετά την εκφόρτωση .  Αρθρο 6  1 . Κατά τον προσδιορισμό του βάρους του καπνού σε φύλλα και δεματοποιημένου καπνού , δεν λαμβάνεται υπόψη :  α ) το βάρος του καπνού ο οποίος δεν ανταποκρίνεται στα ελάχιστα ποιοτικά χαρακτηριστικά   β ) το βάρος των ξένων υλών .  Το καθαρό βάρος καθορίζεται για το ποσοστό υγρασίας το οποίο προβλέπεται στο παράρτημα Ι του κανονισμού ( ΕΟΚ ) αριθ . 1464/70 ή στο παράρτημα Ι του κανονισμού ( ΕΟΚ ) αριθ . 1465/70 . Εάν το διαπιστούμενο ποσοστό υγρασίας είναι ανώτερο ή κατώτερο , πραγματοποιείται αντίστοιχη προσαρμογή , η οποία περιορίζεται σε ένα μέγιστο όριο υγρασίας 3 % .  2 . Ο καπνός ανταποκρίνεται στα ελάχιστα ποιοτικά χαρακτηριστικά , τα οποία προβλέπονται στο άρθρο 5 του κανονισμού ( ΕΟΚ ) αριθ . 1467/70 , εάν δεν παρουσιάζει ένα ή περισσότερα από τα προβλεπόμενα στο παράρτημα ΙΙΙ χαρακτηριστικά .  Αρθρο 7  1 . Η κατάταξη των ποικιλιών καπνού σε φύλλα κατά ποιότητες , η οποία προβλέπεται για τον καθορισμό της κλίμακος προσαυξήσεων και μειώσεων που αναφέρεται στο άρθρο 5 παράγραφος 3 του κανονισμού ( ΕΟΚ ) αριθ . 727/70 , καθορίζεται στο παράρτημα Ι .  2 . Η κατάταξη των ποικιλιών του δεματοποιημένου καπνού κατά ποιότητες , η οποία προβλέπεται για τον καθορισμό της κλίμακος προσαυξήσεων και μειώσεων που αναφέρεται στο άρθρο 6 παράγραφος 7 του κανονισμού ( ΕΟΚ ) αριθ . 727/70 καθορίζεται στο παράρτημα ΙΙ .  Αρθρο 8  Ο καπνός κάθε ποικιλίας και κάθε ποιότητος δεν αναλαμβάνεται παρά μόνο εάν παραδίδεται στην παρέμβαση με την παρουσίαση που καθορίζεται για τον προσδιορισμό των ποιοτήτων αναφοράς στο παράρτημα Ι του κανονισμού ( ΕΟΚ ) αριθ . 1464/70 ή στο παράρτημα Ι του κανονισμού ( ΕΟΚ ) αριθ . 1465/70 .  Αρθρο 9  1 . Κάθε Κράτος μέλος γνωστοποιεί στα άλλα Κράτη μέλη και στην Επιτροπή τον οργανισμό παρεμβάσεως ο οποίος είναι επιφορτισμένος με την αγορά του καπνού που προσφέρεται στην παρέμβαση .  2 . Τα Κράτη μέλη ανακοινώνουν στην Επιτροπή τις συμπληρωματικές διαδικασίες και τους όρους αναλήψεως τους οποίους θεσπίζουν οι οργανισμοί παρεμβάσεως , εφ ' όσον παρίσταται ανάγκη , λαμβάνοντας υπόψη τις κατά τόπους ειδικές συνθήκες .  3 . Τα Κράτη μέλη ανακοινώνουν στην Επιτροπή , το βραδύτερο τη δεκάτη πέμπτη κάθε μηνός , τις ποσότητες κάθε ποικιλίας καπνού σε φύλλα και δεματοποιημένου καπνού που έχουν αναληφθεί κατά τον προηγούμενο μήνα .  Εν τούτοις , αν προσφέρονται σημαντικές ποσότητες , το εν λόγω Κράτος μέλος το γνωστοποιεί αμέσως στην Επιτροπή .  Αρθρο 10  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 25 Αυγούστου 1970 .  Για την Επιτροπή  Ο Πρόεδρος  Franco M . MALFATTI  ΠΑΡΑΡΤΗΜΑ Ι  ΚΑΤΑΤΑΞΗ ΚΑΤΑ ΠΟΣΟΤΗΤΕΣ ΤΩΝ ΠΟΙΚΙΛΙΩΝ ΚΑΠΝΩΝ ΣΕ ΦΥΛΛΑ  1 . BADISCHER GEUDERTHEIMER , FORCHHEIMER HAVANNA II c )  Grumpen ( Primings )  Κλάση Ι Φύλλα ώριμα , υγιή , άθικτα , χρώματος καστανού - ερυθρού μέχρι ελαφρώς ποικίλου .  Κλάση ΙΙ Φύλλα ώριμα , υγιή , ποικίλου χρωματισμού . Το περίγραμμα των φύλλων δύναται να είναι πολύ ώριμο και χρώματος καστανού .  Κλάση ΙΙΙ Φύλλα τα οποία δεν ανταποκρίνονται στις κλάσεις Ι και ΙΙ , αλλά που παρουσιάζουν τα ποιοτικά γνωρίσματα που απαιτούνται για την παρέμβαση .  Sandblatt ( Lugs )  Κλάση Ι Φύλλα ώριμα , υγιή , άθικτα , χρώματος καστανού μέχρι ελαφρώς ποικίλου , ομοιόμορφου μήκους .  Κλάση ΙΙ Φύλλα ώριμα , υγιή και ποικίλου χρωματισμού .  Κλάση ΙΙΙ Φύλλα που δεν ανταποκρίνονται στις κλάσεις Ι και ΙΙ , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Hauptgut ( Leaves )  Κλάση Ι Φύλλα ώριμα , υγιή , άθικτα , χρώματος βαθέως καστανού μέχρι ποικίλου , ομοιομόρφου μήκους ( 6 ) .  Κλάση ΙΙ Φύλλα ώριμα , υγιή και ποικίλου χρωματισμού .  Κλάση ΙΙΙ Φύλλα που δεν ανταποκρίνονται στις κλάσεις Ι και ΙΙ , αλλά που παρουσιάζουν τα ελάχιστα ποιοτικά γνωρίσματα πού απαιτουνται γιά την παρέμβαση .  Obergut ( Tips )  Φύλλα ώριμα , υγιή χρώματος βαθέως καστανού μέχρι ποικίλου , που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  2 . BADISCHER BURLEY E  Grumpen ( Primings )  Κλάση Ι Φύλλα ώριμα , υγιή , άθικτα , με ύλη , χρώματος ανοικτού καστανού μέχρι καστανού ερυθρωπού .  Κλάση ΙΙ Φύλλα ώριμα , υγιή , χρώματος καστανού μέχρι ποικίλου . Το περίγραμμα των φύλλων δύναται να είναι υπερώριμο .  Κλάση ΙΙΙ Φύλλα που δεν ανταποκρίνονται στις κλάσεις Ι και ΙΙ , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Sandblatt ( Lugs )  Κλάση Ι Φύλλα ώριμα , υγιή , άθικτα , μέ ύλη , χρώματος ανοικτού καστανού μέχρι καστανού ερυθρωπού , ομοιομόρφου μήκους .  Κλάση ΙΙ Φύλλα ώριμα , υγιή , συμπαγή , χρώματος καστανού μέχρι ποικίλου .  Κλάση ΙΙΙ Φύλλα τα οποία δεν ανταποκρίνονται στις κλάσεις Ι και ΙΙ , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Hauptgut ( Leaves )  Κλάση Ι Φύλλα ώριμα , υγιή , άθικτα , με ύλη , χρώματος καστανού ερυθρωπού μέχρι καστανού ανοικτού , ομοιομόρφου μήκους ( 6 ). Κλάση ΙΙ Φύλλα ώριμα , υγιή , χρώματος καστανού μέχρι ποικίλου .  Κλάση ΙΙΙ Φύλλα τα οποία δεν ανταποκρίνονται στις κλάσεις Ι και ΙΙ , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Obergut ( Tips )  Φύλλα ώριμα , υγιή χρώματος βαθέως καστανού , που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  VIRGIN S.C.R .  Κλάση Ι Φύλλα ώριμα , υγιή , άθικτα , χρώματος κιτρίνου μέχρι ερυθροκιτρίνου , αποκλίσεις τέτοιου είδους όπως οι αποχρώσεις του φαιού προς το κιτρινοπρασινωπό γίνονται δεκτές εφ ' όσον καλύπτουν μέχρι το ένα τρίτο της επιφανείας του φύλλου ( 6 ) .  Κλάση ΙΙ Φύλλα ώριμα , υγιή , με βασικό τόνο το κίτρινο . Αποκλίσεις τέτοιου είδους όπως οι αποχρώσεις του φαιού προς το κίτρινοπρασινωπό γίνονται δεκτές εφ ' όσον καλύπτουν μέχρι τα δύο τρίτα της επιφανείας του φύλλου .  Κλάση ΙΙΙ Φύλλα τα οποία δεν ανταποκρίνονται στις κλάσεις Ι και ΙΙ , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  4 . PARAGUAY και τα υβρίδιά της  DRAGON VERT και τα υβρίδιά της  Feuilles Basses ( Lugs ) , Feuilees medianes ( Leaves ) , Feuilles de tete ( Tips )  Για κάθε επίπεδο φυλλώματος διακρίνονται οι ακόλουθες κλάσεις :  Κλάση Ι Φύλλα ώριμα , καλής καυσιμότητος , ζωηρού χρωματισμού με ιστό , επαρκώς ακέραια . Ελαφρά ελαττώματα γίνονται ανεκτά .  Κλάση ΙΙ Φύλλα με ελαττώματα , όχι πολύ έντονα , είτε σε ό,τι αφορά την καυσιμότητα , είτε σε ό,τι αφορά τον χρωματισμό , είτε σε ό,τι αφορά τον ιστό , είτε σε ό,τι αφορα την ωριμότητα ( υπερβολική ή ανεπαρκής ) ( 7 ) .  Κλάση ΙΙΙ Φύλλα με έντονα ελαττώματα , σε ό,τι αφορά είτε τον χρωματισμό ( θαμπός ή εντόνως πρασινωπός ) είτε την καυσιμότητα , είτε την ακεραιότητα και την υφή του ιστού , την ωριμότητα ( υπερβολική ή εντόνως ανεπαρκής ) , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Κλάση συμπληρωματική αφορώσα τον καπνό τον συλλεγέντα φύλλο προς φύλλο και μόνο τα φύλλα βάσεως .  Κλάση 1 S :  Φύλλα ώριμα , καλής καυσιμότητος , με ιστό ακέραιο , αραιάς συστάσεως , ομοιομόρφου ζωηρού χρωματισμού .  NIJKERK  Feuilles basses ( Leaves )  Κλάση Ι Φύλλα ώριμα , με ιστό εισέτι κολλώδη , με ύλη , ακέραια , ακόμη ανθεκτικά και ελαστικά , με νευρώσεις όχι έντονες , καλού καστανού χρωματισμού κατά το μάλλον ή ήττον βαθέος ζωηρού .  Κλάση ΙΙ Φύλλα λίγο κολλώδη , με ελαττώματα όχι έντονα σε ό,τι αφορά την ακεραιότητα του ιστού , τις νευρώσεις ή τον χρωματισμό .  Κλάση ΙΙΙ Φύλλα με ιστό βεβλαμμένο , μη κολλώδη , ή " υπερβολικής ζυμώσεως " ( ζημία του ιστού και του χρωματισμού λόγω βλάβης κατά την αποξήρανση ) ή πληγέντα από χαλάζι ή προσβεβλημένα μερικώς από ασθένειες , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Feuilles de tete ( Tips )  Κλάση Ι Φύλλα 1ου μήκους ( μεγαλύτερα των 45 εκατοστών ) , με ιστό πολύ κολλώδη , με ύλη , ακέραια , ανθεκτικά και ελαστικά χωρίς έντονες νευρώσεις , καλής ωριμότητος , εκφραζομένης δι ' ενός χρωματισμού καστανού μέχρι βαθέος καστανού , ζωηράς αποχρώσεως .  Κλάση ΙΙ Είτε φύλλα 2ου μήκους ( κατώτερα ή ίσα προς 45 εκατοστά ) που παρουσιάζουν τα αναφερόμενα ανωτέρω χαρακτηριστικά . Είτε φύλλα 1ου μήκους ( μεγαλύτερα των 45 εκατοστών ) με ιστό επίσης κολλώδη , με ύλη , επίσης ακέραια , ανθεκτικά , με νευρώσεις κατά το μάλλον ή ήττον έντονες , παντός χρωματισμού , εξαιρέσει του πρασίνου " πράσσου " ( 6 ) .  Κλάση ΙΙΙ Φύλλα παντός μήκους με έντονα ελαττώματα , είτε ως προς την ωριμότητα , είτε ως προς τον χρωματισμό ( πράσινο " πράσσου " ) είτε ως προς τον ιστό ( έλλειψη ανθεκτικότητος , μη κολλώδης , προσβεβλημένος από ασθένειες , εντόνου ζυμώσεως ) , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  BURLEY ( Burley X Bel )  Feuilles basses ( Lugs ) , Feuilles medianes interieures ( Cutters )  Για κάθε επίπεδο φυλλώματος διακρίνονται οι ακόλουθες κλάσεις :  Κλάση Ι Φύλλα καλής ωριμότητος και καλής καυσιμότητος , ανοικτού και ζωηρού χρωματισμού , πορτοκαλοχρόου ή ερυθρωπού , δυναμένου να εμφανίζει μερικές αποχρώσεις χαλκοχρόους , με λεπτό ιστό και πορώδη υφή , φυλλάτα και αρκετά ακέραια .  Κλάση ΙΙ Φύλλα με σαφή μεν , αλλά όχι ιδιαίτερα έντονα ελαττώματα , σε ό,τι αφορά είτε την καυσιμότητα , είτε την ωριμότητα , είτε τον χρωματισμό , είτε τον ιστό ( πολύ θρεμμένος και πολύ τραχύς ) , είτε την υφή ( πολύ λεία ή πυκνή ) , είτε την ακεραιότητα αυτών .  Κλάση ΙΙΙ Φύλλα με ελαττώματα σε ό,τι αφορά είτε την καυσιμότητα , είτε την ωριμότητα , είτε τον χρωματισμό , είτε τον ιστό ( εύθρυπτος ) , είτε την ακεραιότητα αυτών αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  Feuilles medianes superieures ( Leaves ) , Feuilles de tete ( Tips )  Για κάθε επίπεδο φυλλώματος διακρίνονται οι ακόλουθες κλάσεις :  Κλάση Ι Φύλλα καλής ωριμότητος , χρωματισμού καστανού ερυθρωπού με πολύ ολίγες χαλκόχροες αποχρώσεις , ζωηρού ή αρκετά ζωηρού μέσου ή λεπτού ιστού , με υφή αρκετά πορώδη με παρέγχυμα μέσου πλάτους ( 7 ) .  Κλάση ΙΙ Φύλλα με σαφή , αλλά όχι αρκετά έντονα ελαττώματα , σε ό,τι αφορά είτε την καυσιμότητα , είτε την ωριμότητα , είτε τον χρωματισμό , είτε την υφή του ιστού , είτε το πορώδες ( λείο και πυκνό ) ,  είτε την ακεραιότητα , είτε την ανεπάρκεια του πλάτους του παρεγχύματος .  Κλάση ΙΙΙ Φύλλα με έντονα ελαττώματα σε ό,τι αφορά είτε την καυσιμότητα , είτε την ωριμότητα , είτε τον χρωματισμό , είτε τον ιστό ( εύθραυπτος ) , είτε την ακεραιότητα , είτε την στενότητα του παρεγχύματος και το πολύ ανεπαρκές μήκος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  7 . MISIONERO και τα υβρίδιά της : RIO GRANDE και τα υβρίδιά της  1η ποιότητα Φύλλα ανεπτυγμένα , μεγαλύτερα των 45 εκατοστών , με ιστό όχι χονδροειδή , επαρκώς αποξηραμένα , επαρκώς ακέραια , χρωματισμού ζωηρού ή αρκετά ζωηρού , καστανοερυθρού , ικανοποιητικής καυσιμότητος .  2η ποιότητα Φύλλα ανεπτυγμένα , μεγαλύτερα των 45 εκατοστών , με ιστό όχι χονδροειδή , ανοικτού χρωματισμού , λίγο κιτρινωπού , ζωηρής ή αρκετά ζωηρής αποχρώσεως , επαρκούς ανθεκτικότητος και αρκετά ακέραια , ανεκτής καυσιμότητος .  3η ποιότητα Φύλλα μεγαλύτερα των 35 εκατοστών , υγιή , με ιστό κατά το μάλλον ή ήττον χονδροειδή , χρωματισμού καστανού ερυθρωπού ή ψυχρού κιτρίνου , μετρίας καυσιμότητος .  4η ποιότητα Φύλλα μεγαλύτερα των 30 εκατοστών , με έντονα μειονεκτήματα σε ό,τι αφορά είτε την ακεραιότητα και την υφή του ιστού , είτε τον χρωματισμό , ο οποίος δύναται να είναι βαθύς φαιός κατά το μάλλον ή ήττον πρασινωπός , θαμπός , είτε το υπερβολικό πάχος και την χονδροειδή υφή του ιστού . Μετρίας ή κακής καυσιμότητος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  8 . PHILIPPIN , PETIT GRAMMONT ( Flobecq ) , BURLEY ( Ergo X 6410 , Ergo X Bursana )  Κατηγορία Ζ Φύλλα βάσεως ( Lugs )  Κατηγορία ΜΚ Φύλλα μεσαία κατώτερα ( Cutters )  Κατηγορία ΜG Φύλλα μεσαία ανώτερα ( Leaves ) ( 6 )  Κατηγορία Τ Κορυφόφυλλα ( Tips )  Κατηγορία TRI Φύλλα βεβλαμμένα ή φύλλα με ελαφρά μειονεκτήματα μήκους ή και χρώματος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  9 . SEMOIS , APPELTERRE  Κατηγορία G Μεγάλα φύλλα υγιή ( 6 )  Κατηγορία Ρ Μικρά φύλλα  Κατηγορία TRI Φυλλα βεβλαμμένα ή φύλλα με μερικά ελαττώματα χρώματος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  10 . BRIGHT  Κατηγορία Α Φύλλα επαρκούς ωριμότητος , χωρίς ελαττώματα αποξηράνσεως , πορώδους υφής , χωρίς έντονες νευρώσεις και μίσχους , υγιή , χρώματος κιτρίνου διαφόρων αποχρώσεων ( 6 ) .  Κατηγορία Β Φύλλα ποικίλης συνεκτικότητος , ακόμη και φύλλα αδύνατα ή χονδροειδή , επαρκώς ώριμα , αλλά με ελαφρά ελαττώματα αποξηράνσεως και χρώματος δυναμένου να φθάσει από το κατάστικτο κίτρινο ή το χαλκόχρουν μέχρι το κιτρινοπράσινο . Ακόμη και με ελαττώματα ακεραιότητος .  Κατηγορία C Φύλλα ποικίλης συνεκτικότητος , μη πορώδους υφής , με ελαττώματα αποξηράνσεως , χρώματος κιτρίνου , πολύ διαστίκτου , ή αποκλίνοντος είτε προς το γκρί είτε προς το καστανό , με σοβαρά ελαττώματα ακεραιότητος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  11 . BURLEY I , MARYLAND  Κατηγορία Α Φύλλα επαρκούς ωριμότητος , χωρίς ελαττώματα αποξηράνσεως , πορώδους ακόμη και συνεκτικής υφής , με μίσχους και νευρώσεις όχι πολύ έντονες , υγιή , χρώματα φουντουκιού , κατά το μάλλον ή ήττον ζωηρού ( 6 ) .  Κατηγορία Β Φύλλα ποικίλης συνεκτικότητος , υγιή , με μερικά ελαττώματα αποξηράνσεως και ακεραιότητος , ανομοιομόρφου χρώματος .  Κατηγορία C Φύλλα χονδροειδή , μη πορώδους υφής , με εμφανή ελαττώματα αποξηράνσεως , ακεραιότητος και χρώματος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  12 . KENTUCKY και τα υβρίδιά της : MORO DI CORI , SALENTO  Κατηγορία Α Φύλλα άθικτα , μεγάλων ή μέσων διαστάσεων , κανονικώς ώριμα , με λεπτό ιστό , επαρκώς ελαστικό και συνεκτικό , με μίσχους και νευρώσεις λίγο έντονες , χωρίς ελαττώματα αποξηράνσεως και συντηρήσεως , χρώματος καστανού ομοιομόρφου .  Κατηγορία Β Φύλλα κανονικώς ώριμα , συνεκτικού ιστού , χωρίς ελαττώματα αποξηράνσεως και συντηρήσεως , χρώματος καστανού , με μερικά μειονεκτήματα ακεραιότητος ( 6 ) .  Κατηγορία C Φύλλα επαρκούς ωριμότητος , με ιστό έστω και ελαφράς υφής , χρώματος ανομοιομόρφου , με ελαττώματα αποξηράνσεως και ακεραιότητος και με ελαφρά ελαττώματα συντηρήσεως , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  13 . NOSTRANO DEL BRENTA , RESISTENTE 142 , COJANO  Κατηγορία Α Φύλλα λεπτοτάτου ιστού , επαρκώς συνεκτικά , υφής πορώδους , ώριμα , με μίσχους και νευρώσεις όχι έντονες , υγιή , χωρίς ελαττώματα αποξηράνσεως ή επάρκούς ζυμώσεως κατά το παραδοσιακό σύστημα , χρώματος καστανού ή ανοικτού καστανού , κατά το μάλλον ή ήττον ομοιομόρφου , έστω και με ελαφρά μειονεκτήματα ακεραιότητος .  Κατηγορία Β Φύλλα συνεκτικού και ελαφρού ιστού , υγιή , χωρίς ελαττώματα αποξηράνσεως ή επαρκούς ζυμώσεως κατά το παραδοσιακό σύστημα , χρώματος καστανού ή έστω και βαθέος καστανού , με όχι πολύ έντονα ελαττώματα ακεραιότητος ( 6 ) .  Κατηγορία C Φύλλα λίγο ώριμα , ανομοιομόρφου χρώματος , έστω και σκούρου καστανού , χονδροειδή , με ελαφρά ελαττώματα αποξηράνσεως , ζυμώσεως και συντηρήσεως , καθώς και φύλλα σχισμένα μη δυνάμενα να ενταχθούν στις προηγούμενες κατηγορίες , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  14 . BENEVENTANO  Κατηγορία Α Φυλλα καλής ωριμότητος , υγιή , με ιστό λεπτό και ανθεκτικό , με νευρώσεις όχι έντονες , πορώδους υφής , χωρίς ελαττώματα αποξηράνσεως και με κατάλληλη ζύμωση , χρώματος καστανού ή έστω βαθέως καστανού , αλλά ομοιομόρφου , με μερικά ελαττώματα ακεραιότητος .  Κατηγορία Β Φύλλα επαρκούς ωριμότητος , με συνεκτικό ιστό ή ακόμη και χονδροειδή ή ισχνό με ελαφρά ελαττώματα αποξηράνσεως , ζυμώσεως και ακεραιότητος ( 6 ) .  Κατηγορία C Φύλλα με ιστό χονδροειδή , χρώματος σκούρου , με εμφανή ελαττώματα ωριμάνσεως , αποξηράνσεως , συντηρήσεως και ακεραιότητος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  15 . XANTI - YAKA  16 . PERUSTITZA  17 . ERZEGOVINA και τα υβρίδιά της  Κατηγορία Α Φύλλα ώριμα , υγιή , χωρίς ελαττώματα αποξηράνσεως , χρώματος ανοικτού καστανού ή κιτρίνου , μάλλον στιλπνά , με λεπτό ιστό ή σχετικώς συνεκτικό , πορώδους υφής , μεγέθους κυρίως μικρού ή μεσαίου , προερχόμενα κανονικώς από τα κορυφόφυλλα ή τα ανώτερα μεσαία φύλλα ( ποικιλίες 15 και 16 ) και τα κορυφόφυλλα ή τα μεσαία φύλλα ( ποικιλία 17 ) .  Κατηγορία Β Φύλλα επαρκώς υγιή και ώριμα , με μερικά ελαφρά ελαττώματα αποξηράνσεως , με ιστό συνήθως ελαφρού χρώματος κιτρίνου μέχρι καστανού , με εμφανή ελαττώματα ακεραιότητος αλλά και καλώς συντηρημένα , έστω και αν προέρχονται από τα φύλλα βάσεως ( 6 ) .  Κατηγορία C Φύλλα ελαφρά και χονδροειδή , με ελαττώματα αποξηράνσεως , ανομοιομόρφου χρώματος , με εμφανή ελαττώματα ακεραιότητος , προερχόμενα από όλα τα επίπεδα φυλλώματος , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  18 . ROYND TIP , SCAFATI , SUMATRA ( 8 )  Κατηγορία Α Φύλλα βάσεως ταξινομημένα ως προς το μήκος κατά τις ακόλουθες αναλογίες :  1ου μήκους : 15 %  2ου μήκους : 55 %  3ου μήκους : 30 %  Φύλλα κανονικού μεγέθους , καλής ωριμότητος , χρώματος επαρκώς ομοιομόρφου , υγιή , με ιστό λεπτό , πορώδη υφή , με μίσχους και νευρώσεις όχι έντονες , καλώς συντηρημένα , καλής καυσιμότητος , χαρακτηριστικής γεύσεως και αρώματος , κατάλληλα για περιτύλιγμα πούρων . Είναι δυνατή η ανοχή ενός ποσοστού μη ακεραιών φύλλων , περίπου 20 % .  Κατηγορία Β Φύλλα μεσαία κατώτερα , ταξινομημένα ως προς το μήκος κατά τις ακόλουθες αναλογίες :  1ου μήκους : 60 %  2ου μήκους : 35 %  3ου μήκους : 5 %  Φύλλα κανονικού μεγέθους , κανονικής ωριμότητος και ομοιομόρφου χρώματος , υγιή , χωρίς ελαττώματα ακεραιότητος , με λεπτό ιστό , ελαστικά και ανθεκτικά , με μίσχους και νευρώσεις όχι έντονες , κανονικής ζυμώσεως και καλώς συντηρημένα , καλής καυσιμότητος , χαρακτηριστικής γεύσεως και αρώματος , κατάλληλα για περιτυλίγματα πούρων , με ανοχή φύλλων μη ακεραίων περίπου 25 % ( 6 ) .  Κατηγορία C Φύλλα μεσαία ανώτερα ταξινομημένα ως προς το μήκος κατά τις ακόλουθες αναλογίες :  1ου μήκους : 10 %  2ου μήκους : 40 %  3ου μήκους : 50 %  Φύλλα μετρίου μεγέθους , επαρκούς ωριμότητος , χρώματος επαρκώς ομοιομόρφου , υφής μάλλον συνεκτικής , καλώς συντηρημένα , μετρίας καυσιμότητος , χαρακτηριστικής γεύσεως και αρώματος , εν μέρει κατάλληλα για περιτυλίγματα πούρων κατωτέρας ποιότητος . Είναι δυνατή η ανοχή ενός ποσοστού μη ακεραίων φύλλων , περίπου 30 % , αλλά που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  19 . BRASILE SELVAGGIO  Κατηγορία Β Φύλλα καλώς ανεπτυγμένα , συνεκτικά , χρώματος πρασίνου , αρώματος οξέος αλκοολικού ( 6 ) .  Κατηγορία C Φύλλα χρώματος βαθέως πρασίνου μέχρι καστανού , δυνάμενα να χρησιμοποιηθούν για την εξαγωγή νικοτίνης ή για την παραγωγή ταμβάκου και που παρουσιάζουν τα ελάχιστα ποιοτικά γνωρίσματα που απαιτούνται για την παρέμβαση .  ΠΑΡΑΡΤΗΜΑ ΙΙ  ΚΑΤΑΤΑΞΗ ΚΑΤΑ ΠΟΙΟΤΗΤΕΣ ΤΩΝ ΠΟΙΚΙΛΙΩΝ ΤΟΥ ΔΕΜΑΤΟΠΟΙΗΜΕΝΟΥ ΚΑΠΝΟΥ  10 . BRIGHT  Κατηγορία Α  Φύλλα επαρκούς ωριμότητος , καλώς περιποιημένα , πορώδους υφής , χωρίς έντονες νευρώσεις και μίσχους , υγιή , χρώματος κιτρίνου διαφόρων αποχρώσεων ( 6 ) .  Κατηγορία Β Φύλλα ποικίλης συνεκτικότητος , ακόμη και φύλλα ισχνά ή χονδροειδή , επαρκώς , ώριμα , αλλά με ελαφρά ελαττώματα περιποιήσεως και χρώματος ( καταστίκτου κιτρίνου ή χαλκοχρόου ) ακόμη και με ελαττώματα ακεραιότητος .  Κατηγορία C Φύλλα ποικίλης συνεκτικότητος , μη πορώδους υφής , με ελαττώματα περιποιήσεως , αλλά κατάλληλα προς συντήρηση , χρώματος κιτρίνου λίαν καταστίκτου ή αποκλίνοντος είτε προς το γκρί , είτε προς το καστανό , με σοβαρά ελαττώματα ακεραιότητος .  11 . BURLEY I , MARYLAND  Κατηγορία Α Φύλλα επαρκούς ωριμότητος , καλώς περιποιημένα , πορώδους υφής , ακόμη και συνεκτικής , με μίσχους και νευρώσεις όχι πολύ εμφανείς , υγιή , χρώματος φουντουκιού , κατά το μάλλον ή ήττον ζωηρού ( 6 ) .  Κατηγορία Β Φύλλα ποικίλης συνεκτικότητος , υγιή , με μερικά ελαττώματα περιποιήσεως και ακεραιότητος , χρώματος ανομοιομόρφου .  Κατηγορία C Φύλλα χονδροειδή , μη πορώδους υφής , με έντονα ελαττώματα περιποιήσεως , ακεραιότητος και χρώματος , αλλά κατάλληλα για συντήρηση .  12 . KENTUCKY και τα υβρίδιά της : MORO DI CORI , SALENTO  Κατηγορία Α Φύλλα άθικτα , μεγάλου ή μετρίου μεγέθους , κανονικώς ώριμα , με λεπτό ιστό και επαρκώς ελαστικό και συνεκτικό , με λίγο έντονες νευρώσεις και μίσχους , καλώς περιποιημένα και συντηρημένα , χρώματος καστανού ομοιομόρφου .  Κατηγορία Β Φύλλα κανονικώς ώριμα , με ιστό συνεκτικό , καλώς περιποιημένα και συντηρημένα , χρώματος καστανού , με μερικά ελαττώματα ακεραιότητος ( 6 ) .  Κατηγορία C Φύλλα επαρκούς ωριμότητος , ελαφρού ιστού , ανομοιομόρφου χρώματος , με ελαττώματα περιποιήσεως και ακεραιότητος και ελαφρά ελαττώματα συντηρήσεως .  13 . NOSTRANO DEL BRENTA , RESISTENTE 142 , GOJANO  Κατηγορία Α Φύλλα με λεπτό ιστό , επαρκώς συνεκτικά , πορώδη , ώριμα με όχι εντόνους μίσχους και νευρώσεις , υγιή , καλής συντηρήσεως και ζυμώσεως , χρώματος καστανού ή ανοικτού καστανού κατά το μάλλον ή ήττον ομοιομόρφου , έστω και με ελαφρά μειονεκτήματα ακεραιότητος .  Κατηγορία Β Φύλλα με ιστό συνεκτικό ή ελαφρό , υγιή , καλής περιποιήσεως και ζυμώσεως , χρώματος καστανού ή βαθέος καστανού , με ελαττώματα ακεραιότητος όχι πολύ έντονα ( 6 ) .  Κατηγορία C Φύλλα ανεπαρκώς ώριμα , ανομοιομόρφου χρώματος , έστω και σκούρου καστανού , χονδροειδή , με ελαφρά ελαττώματα περιποιήσεως , ζυμώσεως και συντηρήσεως , καθώς και φύλλα πολύ σχισμένα , μη δυνάμενα να ενταχθούν στις προηγούμενες κατηγορίες .  14 . BENEVENTANO  Κατηγορία Α Φύλλα καλής ωριμότητος , υγιή , με ιστό λεπτό και ανθεκτικό , με όχι έντονους μίσχους και νευρώσεις , πορώδη , καλής περιποιήσεως και ζυμώσεως , χρώματος καστανού ή έστω βαθέως καστανού αλλ ' ομοιομόρφου , με μερικά ελαττώματα ακεραιότητος .  Κατηγορία Β Φύλλα επαρκούς ωριμότητος , με ιστό συνεκτικό ή έστω χονδροειδή ή ισχνό , χωρίς έντονα ελαττώματα περιποιήσεως , ζυμώσεως και ακεραιότητος ( 6 ) .  Κατηγορία C Φύλλα με ιστό χονδροειδή , με εμφανή ελαττώματα ωριμότητος , περιποιήσεως , συντηρήσεως και ακεραιότητος .  15 . XANTI - YAKA  16 . PERUSTITZA  17 . ERZEGOVINA και τα υβρίδιά της  Κατηγορία Α Φύλλα ώριμα , υγιή , καλής περιποιήσεως , χρώματος ανοικτού καστανού ή κιτρίνου , μάλλον στιλπνά , με λεπτό ιστό ή σχετικώς συνεκτικό , πορώδη υφή , μεγέθους κυρίως μικρού ή μεσαίου , τα οποία προέρχονται κανονικά από τα κορυφόφυλλα ή τα ανώτερα μεσαία φύλλα ( ποικιλίες 15 και 16 ) και από τα κορυφόφυλλα ή τα μεσαία φύλλα ( ποικιλία 17 ) .  Κατηγορία Β Φύλλα επαρκώς υγιή και ώριμα , με ελαφρά ελαττώματα περιποιήσεως , με ιστό συνήθως ελαφρό , χρώματος κίτρινου μέχρι καστανού , με εμφανή ελαττώματα ακεραιότητος αλλά καλώς συντηρημένα , έστω και αν προέρχονται από τα φύλλα βάσεως ( 6 ) .  Κατηγορία C Φύλλα ελαφρά και χονδροειδή , με ελαττώματα περιποιήσεως , αλλά συντηρησιμα , ανομοιομόρφου χρώματος , με εμφανή ελαττώματα ακεραιότητος , τα οποία προέρχονται από όλα τα επίπεδα φυλλώματος .  18 . ROYND TIP , SCAFATI , SUMATRA Ι ( 8 )  Κατηγορία Α Φύλλα βάσεως ταξινομημένα ως προς το μήκος κατά τις ακόλουθες αναλογίες :  1ου μήκους : 15 %  2ου μήκους : 55 %  3ου μήκους : 30 %  Φύλλα κανονικών διαστάσεων , καλής ωριμότητος , χρώματος επαρκώς ομοιομόρφου , υγιή , με ιστό κανονικό , πορώδη , με όχι εντόνους μίσχους και νευρώσεις , καλώς συντηρημένα , καλής καυσιμότητος , χαρακτηριστικής γεύσεως και αρώματος , κατάλληλα για περιτύλιγματα πούρων . Είναι δυνατή η ανοχή ενός ποσοστού μη ακεραιών φύλλων , περίπου 20 % .  Κατηγορία Β Φύλλα μεσαία κατώτερα , ταξινομημένα ως προς το μήκος κατά τις ακόλουθες αναλογίες :  1ου μήκους : 60 %  2ου μήκους : 35 %  3ου μήκους : 5 %  Φύλλα κανονικών διαστάσεων , κανονικώς ώριμα και ομοιομόρφου χρώματος , υγιή , χωρίς ελαττώματα ακεραιότητος , με λεπτό ιστό , ελαστικά και ανθεκτικά , με όχι εντόνους μίσχους και νευρώσεις κανονικής ζυμώσεως και καλώς συντηρημένα , καλής καυσιμότητος , χαρακτηριστικής γεύσεως και αρώματος , κατάλληλα για περιτυλίγματα πούρων , με ανοχή περίπου 25 % ( 6 ) φύλλων μη ακεραίων .  Κατηγορία C Φύλλα μεσαία ανώτερα ταξινομημένα ως προς το μήκος κατά τις ακόλουθες αναλογίες :  1ου μήκους : 10 %  2ου μήκους : 40 %  3ου μήκους : 50 %  Φύλλα μετρίων διαστάσεων , επαρκούς ωριμότητος , χρώματος επαρκώς ομοιομόρφου , υφής μάλλον συνεκτικής , καλώς συντηρημένα , μετρίας καυσιμότητος , χαρακτηριστικής γεύσεως και αρώματος , εν μέρει κατάλληλα για περιτυλίγματα πούρων κατωτέρας ποιότητος . Είναι δυνατή η ανοχή ενός ποσοστού μη ακεραίων φύλλων , περίπου 30 % .  ΠΑΡΑΡΤΗΜΑ ΙΙΙ  ΧΑΡΑΚΤΗΡΙΣΤΙΚΑ ΚΑΠΝΟΥ ΑΠΟΚΛΕΙΟΜΕΝΟΥ ΑΠΟ ΤΗΝ ΑΓΟΡΑ ΠΑΡΕΜΒΑΣΕΩΣ  α ) Τεμάχια φύλλων .  β ) Φύλλα χτυπημένα από χαλάζι .  γ ) Φύλλα τα οποία εμφανίζουν σοβαρά ελαττώματα ακεραιότητος , με κατεστραμμένη την επιφάνεια πέραν του ενός τρίτου .  δ ) Φύλλα τα οποία έχουν προσβληθεί πέραν του 25 % της επιφανείας τους από ασθένειες και εντομολογικές προσβολές .  ε ) Φύλλα τα οποία εμφανίζουν υπολείμματα φυτοφαρμάκων .  στ ) Φύλλα όχι ώριμα , ή σαφώς πρασίνου χρωματισμού .  ζ ) Φύλλα τα οποία έχουν προσβληθεί από παγετό .  η ) Φύλλα μουχλιασμένα ή σάπια .  θ ) Φύλλα με μη αποξηραμένες νευρώσεις , υγρά ή προσβεβλημένα από τη σήψη , ή με χονδρούς και υπερβολικούς μίσχους .  ι ) Φύλλα 2ας βλαστήσεως .ια ) Φύλλα με άρωμα διαφορετικό της ποικιλίας από την οποία προέρχονται .  ιβ ) Φύλλα λασπωμένα .  ιγ ) Φύλλα των οποίων η υγρασία υπερβαίνει κατά πλέον του 3 % την υγρασία η οποία ορίζεται στο παράρτημα Ι του κανονισμού ( ΕΟΚ ) αριθ . 1464/70 , ή στο παράρτημα Ι του κανονισμού ( ΕΟΚ ) αριθ . 1465/70 .  ( 1 ) ΕΕ αριθ . Ν 94 της 28.4.1970 , σ . 1 .  ( 2 ) ΕΕ αριθ . Ν 164 της 27.7.1970 , σ . 32 .  ( 3 ) ΕΕ αριθ . Ν 191 της 27.8.70 , σ . 1 .  ( 4 ) ΕΕ αριθ . Ν 164 της 27.7.1970 , σ . 17 .  ( 5 ) ΕΕ αριθ . Ν 164 της 27.7.1970 , σ . 24 .  ( 6 ) Ποιότητες αναφοράς .  ( 7 ) Φύλλα μεσαία ανώτερα ( Leaves ) : ποιότητα αναφοράς .  ( 8 ) Τα μήκη έχουν ως εξής :  1ο μήκος : ανώτερο ή ίσο προς 38 εκατ .  2ο μήκος : από 32 μέχρι κάτω των 38 εκατ .  3ο μήκος : από 25 μέχρι κάτω των 32 εκατ .